McCord-hospitaal sluit nié | Nuus24
Durban – 'n 103 jaar oue hospitaal in Durban sal nie gesluit word nie, het Sibongiseni Dhlomo, provinsiale minister van gesondheid, Woensdag aangekondig."Die raad en bestuur van die McCord-hospitaal het die departement van gesondheid se aanbod, dat hy die gesondheidsdienste sal oorneem, aanvaar," het Dhlomo gesê.Die hospitaal se bestuur het twee weke gelede gesê hulle gaan die fasiliteit in Maart sluit, ná die provinsie se departement nie daarin kon slaag om die hospitaal in te lig of hy ‘n subsidie sal kry nie.McCord het in 2011/12 ‘n subsidie van R70 miljoen ontvang.Dr. Sibongile Zungu, hoof van KwaZulu-Natal se departement van gesondheid, het verlede week gesê ‘n besluit oor ‘n subsidie vir die hospitaal is nog nie gemaak nie.McCord is een van die grootste hospitale in KwaZulu-Natal. Die fasiliteit bedryf ook die land se grootste MIV-sorg- en behandelingsprogram.Dhlomo het gesê daar was verskeie besprekings tussen die departement van gesondheid en die bestuur van die McCord-hospitaal, om 'n gemeenskaplike oplossing te vind vir die probleme waardeur die hospitaal in die gesig gestaar word.Hy het verder gesê daar is geen bewyse van finansiële wanbestuur by die hospitaal gevind nie.– Volg Nuus24 op Twitter
Drie vas vir moord op winkeleienaar
Twee mans is in verband met die moord op 'n Chinese burger in Kokstad in hegtenis geneem, het die polisie in KwaZulu-Natal gesê.
Hoogs onwaarskynlik want die meerderheid wat vir die ANC stem kan skaars lees inelkgeval. Dis jammer, want ek voel dit beperk hulle vermoë om vir hulle self te dink... Leë beloftes is wat dit is. - Leeg. Dit gaan nie skielik werklik word sodra valse magte meer mag kry nie. Wens hulle kon dit besef. Of altans, vinniger besef...